Vermiste voetslaner op Tafelberg geredŉ Voetslaner wat verdwaal het nadat hy op Tafelberg gaan stap het, is Maandagoggend gered. Angelique Jordaan, ŉ woordvoerder van die Wes-Kaapse departement van gesondheid, sê nooddienste is omstreeks 01:00 in kennis gestel van die vermiste voetslaner. “Iemand het ook opgemerk dat daar ŉ flitsende lig naby Kasteelpoort geskyn word. Die man is deur sy selfoon opgespoor,” het Jordaan gesê. Hy is met ŉ helikopter gered en het ongedeerd daarvan afgekom. – Sapa